3 โบรกฯประสานเสียงแนะ “ซื้อ” WHA ผลงานปีนี้ฉายแววสดใส ลุ้นวิ่งเป้า 5.30 บ.
3 โบรกฯประสานเสียงแนะ "ซื้อ" WHA ผลงานปีนี้ฉายแววสดใส ลุ้นวิ่งเป้า 5.30 บ.
6 มี.ค. 2562

“ข่าวหุ้นธุรกิจออนไลน์” ได้ทำการสำรวจข้อมูลและบทวิเคราะห์ เกี่ยวกับหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA แม้ว่ากำไรในปี 2561 จะปรับตัวลดลง แต่มีการคาดการณ์ว่าในปี 2562 ผลการดำเนินงานจะกลับมาสดใส ตามรายได้ขายที่ดิน พื้นที่เช่า จากฐาน Backlog ที่ดินที่สูงถึง 654 ไร่เทียบจากปี 2561 ที่มี Backlog เพียง 306 ไร่ รวมทั้งได้รับส่วนแบ่งจากการธุรกิจไฟฟ้า
อีกทั้ง WHA ยังเป็นหนึ่งในผู้พัฒนานิคมฯ ซึ่งจะได้ประโยชน์จาก พ.ร.บ. อีอีซี เพราะมีที่ดินราว 84% ของที่ดินในมือ จำนวน 8,223 ไร่ หรือประมาณ 6,913 ไร่อยู่ในทำเลโครงการอีอีซี
โดยนักวิเคราะห์ บล.โนมูระ พัฒนสิน ระบุในบทวิเคราะห์ แนะนำ “ซื้อ” WHA ประเมินราคาเป้าหมายที่ 5.30 บาทต่อหุ้น และเลือกเป็น Top Pick โดยภาพรวมกำไรปกติช่วงปี 2562 คาดว่าพลิกกลับมาเติบโต 34% เมื่อเทียบจากปีก่อน ตามการเติบโตของรายได้ขายที่ดิน รายได้พื้นที่ให้เช่าและสาธารณูป และส่วนแบ่งกำไรจากโรงไฟฟ้า นอกจากนั้น WHA ยังครองความเป็นผู้นำทั้งในการขายพื้นที่นิคมอุตสาหกรรม และพื้นคลังสินค้าให้เช่า
ส่วน นักวิเคราะห์ บล.เอเชีย เวลท์ ระบุในบทวิเคราะห์ แนะนำ “ซื้อ” หุ้น WHA ปรับราคาเป้าหมายขึ้นเป็น 5 บาทต่อหุ้น (เดิม 4.70 บาท) จากวิธี Sum-of-the-part (แบ่งเป็นธุรกิจนิคมฯ และโลจิสติกส์ 3.30 บาท และธุรกิจสาธารณูปโภคจาก WHAUP อีก 1.70 บาท) โดยคาดการณ์ผลประกอบการปี 2562 จะเติบโตดี โดยเฉพาะในกลุ่มธุรกิจนิคมฯ และธุรกิจ โลจิสติกส์ จากฐาน Backlog ที่ดินที่สูงถึง 654 ไร่เทียบจากปี 2561 ที่มี Backlog เพียง 306 ไร่
นอกจากนี้บริษัทยังมีการเซ็นต์สัญญา LOI ไปแล้วอีก 256 ไร่ ซึ่งคาดว่าจะสามารถทำการเซ็นต์สัญญาขายและโอนได้ภายในปีนี้ ส่วนธุรกิจ โลจิสติกส์ คาดจะรายได้สูงขึ้นเช่นกัน ตามจำนวนสัญญาเช่าใหม่ที่เซ็นต์ไปมากในปี 2561 และกำลังจะเซ็นต์ได้เพิ่มในช่วงต้นปีอีก 100,000 ตร.ม.
ขณะเดียวกันบริษัทคาดจะมีอัตรากำไรขั้นต้นจากธุรกิจสาธารณูปโภคที่สูงขึ้น จากการปรับสัดส่วนการขายสาธารณูปโภคพรีเมียม เช่น น้ำรีไซเคิล (Reclaim water) น้ำดีมิน (Demineralized water) เพิ่มขึ้น พร้อมทั้งลดต้นทุนทางการเงิน โดยบริษัทมีแผนออกหุ้นกู้ใหม่ทดแทนหุ้นกู้เดิมที่มีต้นทุนที่สูง
ดังนั้นจึงมองว่าภาพรวมธุรกิจในปี 2562 มีแนวโน้มที่ดี โดยคาดอัตรากำไรสุทธิปี 2562 เพิ่มขึ้นจากปี 2561 ที่ทำได้ 34.9% ขึ้นมาอยู่ที่ 35.6% จากอัตราการทำกำไรของธุรกิจสาธารณูปโภคที่เพิ่มขึ้น เนื่องจากในปี 2562 บริษัทย่อย (WHAUP) มีแผนที่จะปรับสัดส่วนการขายสินค้าพรีเมียม เช่น น้ำรีไซเคิล (Reclaim water) น้ำดีมิน (Demineralized water) เป็นต้น ซึ่งมีลูกค้าหลัก ได้แก่ ลูกค้ากลุ่มปิโตรเคมีอยู่ในนิคมฯของ WHA
นอกจากนี้บริษัทมีแผนที่จะออกผลิตภัณฑ์ใหม่ ได้แก่ น้ำ RO (RO water) ซึ่งเหมาะกับการใช้ในอุตสาหกรรมทั่ว ๆ ไป และต้นทุนทางการเงินที่ลดลง โดยบริษัทมีแผนที่จะออกหุ้นกู้ใหม่ เพื่อทดแทนหุ้นกู้ต้นทุนสูง ซึ่งปัจจุบันสามารถเรียกคืนหุ้นกู้ก่อนกำหนดได้
ขณะเดียวกัน นักวิเคราะห์ บล.เคทีซีมิโก้ ระบุในบทวิเคราะห์ แนะนำ “Outperform” WHA ปรับราคาเป้าหมายเพิ่มเป็น 4.40 บาทต่อหุ้น (เดิม 4.20 บาท) และปรับเพิ่มคาดการณ์กำไรสุทธิปี 2562 ขึ้น 5.4% โดยคาดว่าแนวโน้มกำไรจะสูงสุดในช่วงไตรมาส 4/62 เนื่องจาก WHA วางแผนขายพื้นที่รวม 317,000 ตร.ม. เข้ากองรีท และลูกค้ารายใหญ่ และปี 2562 มีแนวโน้มกำไรที่จะดีขึ้น 28.7% เมื่อเทียบจากปีก่อน นอกจากนี้ WHA เป็นหนึ่งในผู้พัฒนานิคมฯ ซึ่งจะได้ประโยชน์จาก พ.ร.บ. อีอีซี เพราะมีที่ดินราว 84% ของที่ดินในมือ จำนวน 8,223 ไร่ หรือประมาณ 6,913 ไร่อยู่ในทำเลอีอีซี
 